**D i s p o z i ț i a**

**nr. 424 din 21 septembrie 2021**

**privind încetarea de drept a raportului de serviciu**

**al doamnei GOGONEA RODICA**

Preşedintele Consiliului Judeţean Cluj,

Analizând referatul nr. 33700/2021 al Direcţiei Generale Buget-Finanţe, Resurse Umane, prin care se propune încetarea de drept a raportului de serviciu al doamnei Gogonea Rodica, consilier, clasa I, gradul profesional superior la Serviciul Managementul Proiectelor, din cadrul Direcției Dezvoltare și Investiții, cu data de 28.09.2021, ca urmare a îndeplinirii cumulative a condițiilor de vârstă standard și a stagiului minim de cotizare pentru pensionare;

În conformitate cu prevederile:

* art. 191 alin. (1) lit. a) și alin. (2) lit. b); ale art. 516 lit. a); ale art. 517 alin. (1) lit. d); ale art. 524 alin. (1); ale art. 527; ale art. 528; ale art. 533 și ale art. 536 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (1), ale art. 7 și ale art. 11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e :**

**Art. 1.** **(1)** Cu data de 28.09.2021 încetează de drept raportul de serviciu al doamnei Gogonea Rodica, consilier, clasa I, gradul profesional superior la Serviciul Managementul Proiectelor, din cadrul Direcției Dezvoltare și Investiții, ca urmare a îndeplinirii cumulative a condițiilor de vârstă standard și a stagiului minim de cotizare pentru pensionare**.**

**(2)** Predarea lucrărilor și bunurilor care au fost încredințate doamnei Gogonea Rodica în vederea exercitării atribuțiilor de serviciu, se va realiza până cel târziu în data 27.09.2021.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica prin e-mail doamnei Gogonea Rodica prezenta dispoziție.

**Contrasemnează :**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**